
Z A P I S N I K  
 
3. sjednice Vijeća Mjesnog odbora Martinovka
održane u petak. 20. kolovoza 2021.

u prostorijama Mjesnog odbora Martinovka,  Miramarska 17, Zagreb,

s početkom u 08,05 sati

NAZOČNI ČLANOVI VIJEĆA: Srećko Bohmec, Andrej Korovljev, Srđan Matijević i Dalibor Pavičić.
NENAZOČNI ČLANOVI VIJEĆA: Marko Glogoški, član Vijeća Mjesnog odbora Martinovka

OSTALI NAZOČNI: Viktor Kozar, član Vijeća Gradske četvrti Trnje – odobreno sukladno čl. 70. st. 2. Poslovnika o radu Vijeća Mjesnog odbora Martinovka. 
Predsjedava:. Dalibor Pavičić, predsjednik Vijeća Mjesnog odbora Martinovka.
Zapisnik vodi: Dalibor Pavičić, predsjednik Vijeća Mjesnog odbora Martinovka.
Predsjednik konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 3. sjednicu Vijeća Mjesnog odbora Martinovka i poziva članove Vijeća da prihvate zapisnik 2. sjednice Vijeća Mjesnog odbora Martinovka.

Vijeće jednoglasno prihvaća tekst zapisnika 2. sjednice Vijeća Mjesnog odbora Martinovka, koja je održana u petak 09. srpnja 2021.
Predsjednik Vijeća predlaže dopunu dnevnog reda pod točkama 3., 4., 5. i 6. koje Vijeće Vijeća Mjesnog odbora Martinovka jednoglasno prihvaća te se utvrđuje

D N E V N I  R E D

1. Prijedlog zaključka o davanju mišljenja o prijedlogu odluke o izmjeni Odluke o naknadi predsjednicima, potpredsjednicima i članovima Vijeća Mjesnog odbora; 
2. Imenovanje članova školskih odbora;

3. Zaključak o davanju mišljenja na Nacrt prijedloga odluke o izmjenama i dopunama Odluke o davanju u zakup i na drugo korištenje površina javne namjene;
4. Prijedlog zaključka o davanju mišljenja o podizanju Spomenika slovenskom pjesniku dr. Francu Prešernu;
5. Planovi komunalnih aktivnosti - mjere štednje - prijedlog umanjenja;
6. Razno: primjedbe, prijedlozi i informacije:
a) Informacija o prepisci s HŽ Infrastruktura o sigurnosnom i krajobraznom uređenju željezničkog nasipa na sjevernom obodu Koturaške ceste;
b) Dopis gosp. Petra Antolovića o problemu sa odvodnjom stanara u Trnjanskoj ulici.
Ad 1
Prijedlog zaključka o davanju mišljenja o prijedlogu odluke o izmjeni Odluke o naknadi predsjednicima, potpredsjednicima i članovima Vijeća Mjesnog odbora;  
Predsjednik daje uvodno obrazloženje točke.

Rasprave nije bilo.
Predsjednik daje na glasovanje prijedlog zaključka.
Vijeće jednoglasno donosi
Z A K LJ U Č A K

o davanju mišljenja o prijedlogu izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora

1. Vijeće Mjesnog odbora Martinovka daje pozitivno mišljenje o prijedlogu izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora.
2. Ovaj Zaključak dostavlja se Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a.
Ad 2.
Imenovanje članova školskih odbora;
Predsjednik daje uvodno obrazloženje točke.

Predsjednik predlaže kao člana školskog odbora OŠ Tin Ujević vijećnika Srđana Matijevića, koji ispunjava formalne uvjete i dao je svoju privolu na kandidaturu.

U raspravi se za riječ javio vijećnik Srećko Bohmec koji daje primjedbu da nije bio upoznat s prijedlogom kandidata.
Primjedba je prihvaćena.
Predsjednik zaključuje raspravu i daje na glasovanje prijedlog zaključka.
Vijeće jednoglasno donosi

Z A K LJ U Č A K
o imenovanje člana školskog  odbora

Osnovne škole Tina Ujevića  
1. Vijeće Mjesnog odbora Martinovka za člana školskog odbora Osnovne škole Tina Ujevića predlaže da to bude vijećnik Srđan Matijević. 
2. Ovaj Zaključak dostavlja se  Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a.

Ad 3
Zaključak o davanju mišljenja na Nacrt prijedloga odluke o izmjenama i dopunama Odluke o davanju u zakup i na drugo korištenje površina javne namjene;      
Predsjednik daje uvodno obrazloženje točke.

Rasprave nije bilo.
Predsjednik daje na glasovanje prijedlog zaključka.
Vijeće jednoglasno donosi

ZAKLJUČAK

 o davanju mišljenja na Nacrt prijedloga odluke o izmjenama i dopunama 

Odluke o davanju u zakup i na drugo korištenje površina javne namjene  
1. Vijeće Mjesnog odbora Martinovka daje pozitivno mišljenje na Nacrt prijedloga odluke o izmjenama i dopunama Odluke o davanju u zakup i na drugo korištenje površina javne namjene.
2. Ovaj Zaključak dostavlja se  Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a.
Ad 4
Prijedlog zaključka o davanju mišljenja o podizanju Spomenika slovenskom pjesniku dr. Francu Prešernu;
Predsjednik daje uvodno obrazloženje točke.

Rasprave nije bilo.
Predsjednik daje na glasovanje prijedlog zaključka.
Vijeće jednoglasno donosi

ZAKLJUČAK

 o davanju mišljenja o podizanju 

Spomenika slovenskom pjesniku dr. Francu Prešernu

1. Vijeće Mjesnog odbora Martinovka podržava prijedlog te daje pozitivno mišljenje o podizanju Spomenika slovenskom pjesniku dr. Francu Prešernu na šetnici uz jezero Bundek, na dijelu k.č.br. 217/6 k.o. Zaprudski otok. 
2. Ovaj Zaključak dostavlja se  Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a.

Ad 5
Planovi komunalnih aktivnosti - mjere štednje - prijedlog umanjenja;
Predsjednik daje uvodno obrazloženje točke (pisani materijal uručen vijećnicima prije sjednice) sanacija stuba i betonskih ploča u Miramarskoj cesti 15a, c i d i iznosi stav da se radi o visokofrekventnom prolazu i da ima rezerve u pogledu davanja .pristanka na izuzimanje sanacije iz Plana komunalnih aktivnosti Gradske četvrti Trnje za Mjesni odbor Martinovka.
U raspravi sudjeluju Srećko Bohmec koji navodi da je stavka koju se predlaže ukinuti već jednom bila izuzeta iz Plana komunalnih aktivnosti Gradske četvrti Trnje za Mjesni odbor Martinovka, a da su stanari zgrade u Miramarskoj 15a, c i d u većem broju osobe starije životne dobi, a taj prolaz prema pothodniku se često koristi.

Viktor Kozar član Vijeća Gradske četvrti Trnje predlaže da se obavi očevid na licu mjesta i preuzima obvezu predložiti predsjedniku Gradske četvrti Trnje sanaciju stuba, ali samo u nužnom obujmu (naknadno je utvrđeno da je potrebno zamijeniti jednu ploču, a drugu učvrstiti, jer se odvojila od podloge.
Vijeće Mjesnog odbora Martinovka suglasilo se sa takvim prijedlogom.
Ad 6  Razno: primjedbe, prijedlozi i informacije;
a) Informacija o prepisci s HŽ Infrastruktura o sigurnosnom i krajobraznom uređenju željezničkog nasipa na sjevernom obodu Koturaške ceste;
Predsjednik daje uvodno obrazloženje točke te izvješćuje da HŽ Infrastruktura ne planira zamjenu ograde, ali je spremna poduzeti aktivnosti ukoliko Grad Zagreb dostavi pismo namjere. O tome je izvješten predsjednik Gradske četvrti Trnje te je isto proslijeđeno na mišljenje stručnim službama Grada. 
b) Informacija o dopisu gosp. Petra Antolovića o problemu sa odvodnjom stanara u Trnjanskoj ulici 5c.
Predsjednik daje uvodno obrazloženje točke te napominje da se radi o dugogodišnjem problemu sa odvodnjom koja uništava zgradu unazad 10 godina, a koji problem se nije uspio riješiti s nadležnim institucijama niti na razino Mjesnog odbora Martinovka, niti s HŽ-om. O ovome je izviješten predsjednik Gradske četvrti Trnje te je isto proslijeđeno na mišljenje stručnim službama Grada.
Dovršeno u  08,40 sati.
KLASA: 026-02/21-02/1374 
URBROJ: 251-06-11-1705-21-3
Zagreb, 09.srpnja 2021.

Zapisnik sastavio:                                                                                 Predsjednik

                                                                                                    Vijeća Mjesnog odbora

                                                                                                               Martinovka

Dalibor Pavičić, v.r.                                                                              
    Dalibor Pavičić, v.r.
